b'\n_START_ARTICLE_\nUniverzalni \xc4\x8das\n_START_PARAGRAPH_\nUniverzalni \xc4\x8das (oznaka UT ali Universal time) je \xc4\x8das, ki je osnovan na vrtenju Zemlje._NEWLINE_Ta \xc4\x8das je od leta 1928 nadaljevanje Greenwi\xc5\xa1kega srednjega \xc4\x8dasa (GMT), ki je srednji Son\xc4\x8dev \xc4\x8das na poldnevniku, ki poteka preko Greenvicha. Greenwi\xc5\xa1ki srednji \xc4\x8das se pogosto uporablja tudi kot sopomenka (sinonim) za univerzalni \xc4\x8das. Od leta 1972 je osnovan na mednarodnem atomskem \xc4\x8dasu. V prakti\xc4\x8dni uporabi pa sta univerzalni \xc4\x8das in srednji grinvi\xc5\xa1ki \xc4\x8das enaka._NEWLINE_Univerzalni \xc4\x8das obstoja v ve\xc4\x8djem \xc5\xa1tevilu razli\xc4\x8dic, ki pa so vse osnovane na siderskem \xc4\x8dasu. Vsaka od teh razli\xc4\x8dic ima svojo oznako, da jih lahko razlikujemo med seboj.\n_START_SECTION_\nUniverzalni in standardni \xc4\x8das\n_START_PARAGRAPH_\nStandardni \xc4\x8das je predlagal Sandford Fleming leta 1879. Po tem \xc4\x8dasu bi celotno povr\xc5\xa1ino Zemlje razdelili na 24 \xc4\x8dasovne pasove \xc5\xa1iroke 15\xc2\xb0 , v tak\xc5\xa1em pasu pa bi vse ure imele isti \xc4\x8das, med pasovi pa se bi razlikovale za 1 uro. Lokalni pas Kraljevega observatorij Greenwich je bil sprejet kot standard v letu 1884 na Mednarodni poldnevni\xc5\xa1ki konferenci (v Washingtonu), kjer so sprejeli kot za\xc4\x8detni poldnevnik greenvi\xc5\xa1ki poldnevnik. Po letu 1929 so vse pomembnej\xc5\xa1e dr\xc5\xbeave sprejele \xc4\x8dasovne pasove._NEWLINE_Vrtenje Zemlje spremlja posebna slu\xc5\xbeba IERS (International Earth Rotation and Reference System Service). Mednarodna astronomska zveza (IAU) je vklju\xc4\x8dena v dolo\xc4\x8danje \xc4\x8dasovnih standardov, vendar ima kon\xc4\x8dno besedo Mednarodna telekomunikacijska zveza (ITU ali International Telecommunication Union)._NEWLINE_Vrtenje Zemlje je neenakomerno. Dol\xc5\xbeina dneva se ve\xc4\x8da zaradi plimskega pospe\xc5\xa1ka. Dol\xc5\xbeina sekunde je bila dolo\xc4\x8dena z opazovanjem Lune med letoma 1750 in 1890. To je tudi povzro\xc4\x8dilo, da je srednji Son\xc4\x8dev dan dandanes ve\xc4\x8dji od 86.400 sekund. Ker je univerzalni \xc4\x8das neenakomeren, so astronomi uvedli efemeridni \xc4\x8das (ET), ki ga je pozneje nadomestil zemeljski \xc4\x8das (TT)\n_START_SECTION_\nMerjenje univerzalnega \xc4\x8dasa\n_START_PARAGRAPH_\n\xc4\x8cas se lahko meri s pomo\xc4\x8djo vrtenja Zemlje okoli vrtilne osi tako, da opazujemo kdaj dolo\xc4\x8deno nebesno telo (npr. zvezda) pre\xc4\x8dka navidezni krajevni poldnevnik na nebesni krogli. Bolj pogosto pa se uporablja \xc4\x8das pre\xc4\x8dkanja Sonca. V novej\xc5\xa1em \xc4\x8dasu se univerzalni \xc4\x8das in njegov odnos do mednarodnega atomskega \xc4\x8dasa dolo\xc4\x8da z uporabo interferometrije z veliko razdaljo med radioteleskopi pri opazovanju kvazarjev.'